Diari Oficial de la Generalitat Valenciana


Sumari del DOGV 3707, del 13-03-2000 (2000/1820)

RESOLUCIÓ de 28 de febrer de 2000, de la Conselleria de Benestar Social, per la qual es dóna publicitat als crèdits amb què es financen les ajudes convocades mitjançant l’Ordre de 13 de desembre de 1999, de la Conselleria de Benestar Social, per la qual es regulen i es convoquen ajudes dirigides al manteniment dels programes, serveis i centres d’atenció especialitzada a menors i prestacions econòmiques individualitzades d’acolliment familiar, per a l’any 2000.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3707

Data del DOGV
:   13-03-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/1820


Data del document
:   28-02-2000

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * adopció
    * suport econòmic
    * protecció de la infància
    * ajuda pública

RESOLUCIÓ de 28 de febrer de 2000, de la Conselleria de Benestar Social, per la qual es dóna publicitat als crèdits amb què es financen les ajudes convocades mitjançant l'Ordre de 13 de desembre de 1999, de la Conselleria de Benestar Social, per la qual es regulen i es convoquen ajudes dirigides al manteniment dels programes, serveis i centres d'atenció especialitzada a menors i prestacions econòmiques individualitzades d'acolliment familiar, per a l'any 2000. [2000/S1820]
  
La Conselleria de Benestar Social, mitjançant l'Ordre de 13 de desembre de 1999 (DOGV núm. 3.652, de 24 de desembre de 1999), ha regulat i convocat ajudes dirigides al manteniment dels programes, serveis i centres d'atenció especialitzada a menors i prestacions econòmiques individualitzades d'acolliment familiar, per a l'any 2000.
  
Aprovada i publicada la Llei 10/1999, de 30 de desembre de 1999, de Pressupostos de la Generalitat Valenciana, per a l'exercici 2000 (DOGV núm. 3.657, de 31 de desembre de 1999), com que hi ha crèdit disponible, i a fi d'atendre a la demanda d'ajudes regulades en la citada Ordre de 13 de desembre de 1999, escau donar publicitat a les quanties destinades a aquestes ajudes, en els termes de l'article 47.11 del Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat Valenciana.
  
En virtut d'això, i fent ús de les facultats que em confereix l'article 47.11 del Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat Valenciana i el Decret 127/1999, de 17 de setembre, del Govern Valencià, amb què s'aprova el Reglament Orgànic i Funcional de la Conselleria de Benestar Social, resolc:
  
Les línies de subvenció, a càrrec del programa pressupostari 29.71.028.04 Família, Menor i Adopcions, a través de les quals es concediran les distintes ajudes i subvencions convocades en l'Ordre de 13 de desembre de 1999, són les següents:
  
1. Denominació: serveis socials especialitzats sector menor
  
- Projecte: 1.327
  
- Línia de subvenció: 416/2000
  
- Consignació pressupostària: 1.158.601.830 PTA. (6.934.152,68 euros)
  
2. Denominació: mesures judicials menors règim obert
  
- Projecte: 2.194
  
- Línia de subvenció: 418/2000
  
- Consignació pressupostària: 80.744.385 PTA. (323.228,86 euros)
  
3. Denominació: programes del menor
  
- Projecte: 2.195
  
- Línia de subvenció: 419/2000
  
- Consignació pressupostària: 66.356.316 PTA. (132.136,35 euros)
  
Fons del Ministeri de Treball i Assumptes Socials: 6.698.000 PTA. (40.255,79 euros)
  
Fons propis condicionats: 6.698.000 PTA. (40.255,79 euros)
  
Fons propis no condicionats: 8.589.639 PTA. (51.624,77 euros)
  
4. Denominació: programa acolliment de menors
  
- Projecte: 2.740
  
- Línia de subvenció: 420/2000
  
- Consignació pressupostària: 09.720.547 PTA. (380.457,80 euros)
  
5. Denominació: PEI acolliment de menors
  
- Projecte: 2.771
  
- Línia de subvenció: 421/2000
  
- Consignació pressupostària: 632.028.987 PTA. (1.339.585,31 euros)
  
Els crèdits publicats tenen caràcter màxim, i no podran concedir-se subvencions una vegada esgotats aquests crèdits, circumstància que es farà publicar en el Diari Oficial de la Generalitat Valenciana.
  
Si com a conseqüència de transferències pressupostàries es veuen modificats tals crèdits, l'esmentada modificació haurà de publicar-se, mitjançant Resolució, en el Diari Oficial de la Generalitat Valenciana.
  
València, 28 de febrer de 2000.- La consellera de Benestar Social: María Carmen Mas Rubio.